El pregó a cárrec de les actrius Cristina Fernández i María Maroto dóna per iniciades les Festes Majors d'Alaquàs 2011
27/08/2011

# El pregó a cárrec de les actrius Cristina Fernández i María Maroto dóna per iniciades les Festes Majors d'Alaquàs 2011

*   27/08/2011
*   [Imprimir](#)
*   Compartir
*    https://www.alaquas.org/documento.asp?id\_do=12833

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F12833%2F0&title=Ajuntament%20d%27Alaqu%C3%A0s.%20Premsa.El%20preg%C3%B3%20a%20c%C3%A1rrec%20de%20les%20actrius%20Cristina%20Fern%C3%A1ndez%20i%20Mar%C3%ADa%20Maroto%20d%C3%B3na%20per%20iniciades%20les%20Festes%20Majors%20d%27Alaqu%C3%A0s%202011)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/12833/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2011/2/12833/27082011dsc01457_Form_4.jpg)](https://www.alaquas.org/ficheros/documentos/2011/2/12833/27082011dsc01457_Form_10.jpg "<a href='https://www.alaquas.org/ficheros/documentos/2011/2/12833/27082011dsc01457_Form_10.jpg' target=_blank><i class='fa fa-external-link' aria-hidden='true'></i>.El pregó a cárrec de les actrius Cristina Fernández i María Maroto dóna per iniciades les Festes Majors d'Alaquàs 2011</a>")

Milers de veïns i veïnes s'han concentrat a la porta de l'Ajuntament d'Alaquàs per assistir a aquest acte multitudinari amb que s'inicia la programació festiva

L'alcaldessa d'Alaquàs, Elvira García Campos i les actrius valencianes Cristina Fernández Pintado i Maria Maroto García, han donat per iniciades hui divendres 26 d'agost les Festes Majors d'Alaquàs. El tradicional discurs pronunciat des del balcó de l'Ajuntament d'Alaquàs ha servit per convidar a totes les clavaries, col·lectius i associacions de la ciutat a gaudir d'aquests dies festius.

Milers de veïns i veïnes s'han concentrat a la porta de l'Ajuntament per presenciar i participar d'un pregó marcadament social i cultural i que ha estat precedit pel correfocs a càrrec dels Dimonis Enroscats de l'Alcúdia, que han recorregut tot el Carrer Major fins l'Ajuntament amb un espectacle pirotècnic impressionant per la seua força, el seu ritme, el seu colorit i la seua vitalitat.

El pregó ha donat inici a tota una programació cultural i festiva que es desenvoluparà fins el diumenge 18 de setembre i que estarà protagonitzada pels col·lectius festers que junt a l'Ajuntament d'Alaquàs organitzen aquests dies: els Clavaris del Crist de la Bona Mort, les Clavariesses dels Dolors, les Clavariesses de l'Assumpció, els Clavaris de Sant Miquel, la Confraria de la Mare de Déu de l'Olivar, la Confraria de la Santíssima Creu, l'Associació Moros i Cristians Perolers i la Junta Central de Penyes.

El gran esdeveniment musical de les Festes Majors tindrà lloc el dissabte 27 d'agost al parc de la Sequieta. El FRA tornarà a concentrar milers de joves en una edició protagonitzada enguany pels grups **Triángulo de Amor Bizarro, Mujeres, Lehnmotiv** i els grups locals **Bluemoon** y **Flowrituras**.

El tradicional Concurs de Paelles, la Cavalcada, les espectaculars desfilades dels Moros i Cristians d'Alaquàs, els actes pirotècnics i els actes religiosos celebrats en honor als patrons de la ciutat així com el Cant de la Carxofa, faran eixir al carrer als milers de ciutadans i ciutadanes d'Alaquàs en els dies grans de la festa.